钦定古今图书集成/历象汇编/乾象典/第091卷 > 《念奴娇》〈梦雪〉前人
## 钦定古今图书集成/历象汇编/乾象典/第091卷 > 《念奴娇》〈梦雪〉前人

“问天何事，雪垂垂，欲下又还晴却。春到梅梢香逗，也
尽有心情行乐。剡曲舟回，灞桥诗在，一笑人如昨。此
情分付，暮天寒月残角。　谁道飞梦江南，群山如画，
一一琼瑶琢。中有玉田三万顷，云是幼舆丘壑。招我
归来，和春醉去，休跨扬州鹤。”万花曾约，酒醒当有新
作。